CELEX: 22017D1082
Language: hu
Date: 2015-10-30 00:00:00
Title: Az EGT Vegyes Bizottság 293/2015 határozata (2015. október 30.) az Európai Gazdasági Térségről szóló megállapodás XXII. mellékletének (Társasági jog) módosításáról [2017/1082]

22.6.2017   
               
               
                  HU
               
               
                  Az Európai Unió Hivatalos Lapja
               
               
                  L 161/87
               
            AZ EGT VEGYES BIZOTTSÁG 293/2015 HATÁROZATA
      (2015. október 30.)
      az Európai Gazdasági Térségről szóló megállapodás XXII. mellékletének (Társasági jog) módosításáról [2017/1082]
      AZ EGT VEGYES BIZOTTSÁG,
      tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
      mivel:
      
                  (1)
               
               
                  A meghatározott típusú vállalkozások éves pénzügyi kimutatásairól, összevont (konszolidált) éves pénzügyi kimutatásairól és a kapcsolódó beszámolókról, a 2006/43/EK európai parlamenti és tanácsi irányelv módosításáról, valamint a 78/660/EGK és a 83/349/EGK tanácsi irányelv hatályon kívül helyezéséről szóló, 2013. június 26-i 2013/34/EU európai parlamenti és tanácsi irányelvet (1) bele kell foglalni az EGT-megállapodásba.
               
            
                  (2)
               
               
                  A 2013/34/EU irányelv hatályon kívül helyezi az EGT-megállapodásba foglalt 78/660/EGK negyedik tanácsi irányelvet (2) és 83/349/EGK hetedik tanácsi irányelvet (3), amelyeket következésképpen el kell hagyni az EGT-megállapodásból.
               
            
                  (3)
               
               
                  Az EGT-megállapodás XXII. mellékletét ezért ennek megfelelően módosítani kell,
               
            ELFOGADTA EZT A HATÁROZATOT:
      1. cikk
      Az EGT-megállapodás XXII. melléklete a következőképpen módosul:
      
                  (1)
               
               
                  A 10f. pont (2006/43/EK európai parlamenti és tanácsi irányelv) a következőkkel egészül ki:
                  „, az alábbi módosítással:
                  
                              —
                           
                           
                              
                                 32013 L 0034: az Európai Parlament és a Tanács 2013. június 26-i 2013/34/EU irányelve (HL L 182., 2013.6.29., 19. o.).”
                           
                        
            
                  (2)
               
               
                  A melléklet a 10h. pont (2012/17/EU európai parlamenti és tanácsi irányelv) után a következő szöveggel egészül ki:
                  
                              „10i.
                           
                           
                              
                                 32013 L 0034: az Európai Parlament és a Tanács 2013. június 26-i 2013/34/EU irányelve a meghatározott típusú vállalkozások éves pénzügyi kimutatásairól, összevont (konszolidált) éves pénzügyi kimutatásairól és a kapcsolódó beszámolókról, a 2006/43/EK európai parlamenti és tanácsi irányelv módosításáról, valamint a 78/660/EGK és a 83/349/EGK tanácsi irányelv hatályon kívül helyezéséről (HL L 182., 2013.6.29., 19. o.).
                              A megállapodás alkalmazásában az irányelv rendelkezései a következő kiigazításokkal értendők:
                              
                                          a)
                                       
                                       
                                          Izland és Norvégia tekintetében az euróban kifejezett összegek nemzeti valutára történő átváltáskor a nemzeti valutáért felelős központi bank által közzétett átváltási árfolyamot kell alkalmazni.
                                       
                                    
                                          b)
                                       
                                       
                                          Az I. melléklet a következő szöveggel egészül ki:
                                          
                                                      »—
                                                   
                                                   
                                                      Izland:
                                                      hlutafélag, einkahlutafélag,
                                                   
                                                
                                                      —
                                                   
                                                   
                                                      Liechtenstein:
                                                      die Aktiengesellschaft, die Gesellschaft mit beschränkter Haftung, die Kommanditaktiengesellschaft,
                                                   
                                                
                                                      —
                                                   
                                                   
                                                      Norvégia:
                                                      aksjeselskap, allmennaksjeselskap.«
                                                   
                                                
                                    
                                          c)
                                       
                                       
                                          A II. melléklet a következő szöveggel egészül ki:
                                          
                                                      »—
                                                   
                                                   
                                                      Izland:
                                                      sameignarfélag, samlagsfélag,
                                                   
                                                
                                                      —
                                                   
                                                   
                                                      Liechtenstein:
                                                      die Kollektivgesellschaft, die Kommanditgesellschaft,
                                                   
                                                
                                                      —
                                                   
                                                   
                                                      Norvégia:
                                                      partrederi, ansvarlig selskap, kommandittselskap.«”
                                                   
                                                
                                    
                        
            
                  (3)
               
               
                  A 4. pont (78/660/EGK negyedik tanácsi irányelv) és a 6. pont (83/349/EGK hetedik tanácsi irányelv) szövegét el kell hagyni.
               
            2. cikk
      A 2013/34/EU irányelvnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
      3. cikk
      Ez a határozat 2015. november 1-jén lép hatályba, feltéve, hogy az EGT-megállapodás 103. cikkének (1) bekezdésében előírt összes bejelentést megtették (*1).
      4. cikk
      Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
      
         Kelt Brüsszelben, 2015. október 30-án.
         
            
               az EGT Vegyes Bizottság részéről
            
            
               az elnök
            
            Oda SLETNES
         
      
      
         (1)  HL L 182., 2013.6.29., 19. o.
      
      
         (2)  HL L 222., 1978.8.14., 11. o.
      
      
         (3)  HL L 193., 1983.7.18., 1. o.
      
      
         (*1)  Alkotmányos követelmények fennállását nem jelezték.